Etablering av kontakt

Psykisk tilstand

Problemområde: M. E. har avbrutte tankerekker

R/T: Hennes bipolare lidelse

F/T: Kaotisk psykisk tilstand

Vurdering 

Hva er mani?

I klinisk sammenheng knyttes mani vanligvis til en stemningsforstyrrelse som kalles manisk- depressiv lidelse. Det er en lidelsesform som arter seg ulikt hos forskjellige personer. Noen rammes av mani med påfølgende depresjon, mens andre har perioder med bare depresjon. Perioder med bare mani er relativt sjeldne. Manien kan oppleves som en rus, hvor selvkritikken er utelatt, og man føler seg som verdensmester. Enkelte kan sette penger og eiendeler over styr, innlate seg i mer eller mindre tilfeldige seksuelle forhold, eller blamere seg på andre måter gjennom uoverveide utsagn eller atferd som skaper konflikter i forhold til venner og kolleger. Etter en manisk fase kommer ofte en tung depresjon med anger og fortvilelse. Noen får bare ett eller et fåtall anfall i løpet av livet, mens andre rammes av flere anfall i året. Den vanlige varighet av både mani og depresjonsperioder er 3- 4 måneder for dem som rammes av begge deler. Det er også noen mennesker som svinger raskt mellom depresjon og mani. Imidlertid er det bare et fåtall pasienter som har behov for gjentatte innleggelser. Dette avhenger av om personene har fått god informasjon om sykdommen og vet hvilke symptomer de skal være oppmerksomme på slik at de kan søke hjelp tidlig. 

Alvorlig mani

Når det gjelder det psykologiske innholdet i maniske tilstander, kan man si at selvaktelsen er stor; alle ting er mulig og følelsen av å være kompetent strekker seg ut i alle retninger. Personen overflommes av planer for dagen, morgendagen og den fjerne fremtid, og han ser ikke ut til å plages nevneverdig av at både tid og ressurser er begrenset. Evnen til introspeksjon er sterk redusert. Ved hjelp av høyt psykisk tempo og lette distraherbarhet makter personen å unngå tanker som står i motsetning til den forserte selvaktelsen. Av detter er det blitt sluttet at den maniske person benytter den primitive forsvarsmekanismen benektning i stor grad. Han benekter eksistensen av alle fakta eller tanker som kunne få ham deprimert. Hans overaktive atferd blir av og til sett på som en reaksjonsdannelse mot muligheten av å bli deprimert. Disse to fremtredende forsvarsmekanismer gir personens sterke optimisme og livsmot et visst falskt skjær (ikke i moralsk forstand).

En fullt utviklet manisk psykose gjør et sterkt avvikende sykelig inntrykk. Ved denne psykosen ser vi følgende ulike symptomer:

Sterkt oppskrudd stemningsleie, med følelsen av å være enestående begavet, en stor oppfinner, et geni, den vakreste i verden etc. 

Labilitet, eksplosivitet med aggressive utbrudd. Eventuelt gråteanfall. 

Raskere mental aktivitet. Iblant virker det som om det dreier seg om en virkelig økning med større kakpasitet til å løse vanskelige regneoppgaver på stående fot, finne på lange remser med rimord, si vitser eller giftigheter. Til dette hører også et sterkt nedsatt søvnbehov til en eller et par timer i døgnet, likedan medsatt behov for å spise. Derimot øker ofte tørsten, og hvis den blir tilfredstilt med øl, kan det få risikable konsekvenser. 

Nedsatt evne til selvkritikk, som fører til at slurv eller feil i den raske tankestrømmen ikke spiller noen rolle. Vedkommende enser heller ikke om andre blir urolige eller tar avstand. 

Generell ekspansivitet med ekstravagante klær, eller sterk sminking hos kvinner. Til dette kommer en påtagelig økt seksualitet med forbigående promiskuitet iblant. 
Noen ganger kan paranoide påvirkningsideer bryte gjennom i denne fasen. 

Det maniske sykdomsbilde pleier vanligvis å veksle med et melankolsk syndrom av forskjellige styrke. Det blir da kalt bipolar affektiv lidelse.

Uten behandling kan en bipolar affektiv lidelse vare i flere måneder opp til vel et halvt år. Mange yngre middlealdrende pasienter får ett, to eller tre slike anfall. Men det finnes dem som kan ha et titall episoder i løpet av hele sitt yrkesaktive liv. Dette blir et sterkt handikap i den generelle livssituasjonen. Den vanligste alderen for sykdomsutbrudd er mellom 25 og 45 år; 50 prosent har sin første sykdomsperiode før 30-årsalderen. 

Bipolare affektive tilstander har en frekvens på litt under 1 prosent av befolkningen. De er litt vanligere hos kvinner. Mens schizofreni har en større utbredelse i lavere samfunnslag, har en ikke funnet noe slikt ved bipolare affektive lidelser. (Cullberg, 1999)
Mål 

Kortsiktige: At hun kan bli litt roligere til sinns. 

Langsiktige: At hun kan lære å mestre sin sykdom og ivareta egenomsorg selv.

Ressurser 

Tiltak 

Det er en klar fordel om sykepleien organiseres slik at det er en sykepleier (primærsykepleier) – eller en primærgruppe -  som er hovedansvarlig for å planlegge, gjennomføre og evaluere arbeidet med den maniske pasient. Det totale behandlingsopplegget må skje gjennom tverrfaglig samarbeid – og opplegget må sikres konsist gjennom å etablere en feles tenkning om arbeidet som kan gi felles holdninger i møte med pasienten som resultat. 

Tilsynelatende er det lett å få kontakt med dem maniske person. Han er utadvendt og lett å snakke med, og kan spre en humoristisk atmosfære. Imidlertid merker man raskt at stemningsleiet er forsert, at følelsene er labile, og at personen har vansker med å kontrollere sin tankeverden. I alle former for mani er introspeksjon lite fremtredende, og det kan se ut som om personen unngår refleksjon – og under alvorlig mani synes han mer opptatt av språklyder enn av mening i sin tenkning og tale. Hans tankestrøm er preget av raske assosiasjoner og av at han leker med ord og ordkombinasjoner. På mange måter kan dette forholdet ligne på de frie assosiasjoner som skapes av ubevissete tanker og følelser. 

Kommunikasjon fremmes ved sykepleierens evne til å lytte til hva pasienten formidler verbalt og nonverbalt. Fordi han har et forhøyet psykisk tempo kan det være vanskelig å følge hans tankebaner. Forsøker man å øke sitt eget kommunikasjonstempo til det nivå pasienten er på, vil man sannsynligvis bare oppnå å stimulere ham ytterligere. Avgjørende for alliansebyggingen er at man prøver å få med seg ordene og sortere hvilken mening pasienten søker å uttrykke. På grunn av at oppmerksomheten lett distraheres, bør kommunikasjonene være preget av korte og enkle setninger og med et innhold som er her og nå – orientert. Dette bidrar til å hjelpe pasienten å holde fast på temaet det snakkes om. Upassende verbale ytringer vør ikke forsterkes ved å bruke tid og oppmerksomhet på disse. Når man i situasjoner likevel velger å reagere på og kommentere disse ytringene, gjøres det erfaringsmessig best på en saklig og rolig måte uten å klandre eller fordømme hans ordbruk. Argumentasjoner bør unngås. Gjennom sine gjensvar og holdninger må sykepleieren eksemplifisere hvordan følelser kan uttrykkes og håndteres. Episoder preget av rasjonalitet bør bemerkes og omsorgsfullt støttes. Dessuten bør han oppmuntres til å lytte til hva som sies til ham – og søke å rette hans oppmerksomhet mot de virkninger som hans ytringer og væremåte har på andre. 

Sykepleieren som er intervjuet poengterer betydningen av å unngå å opptre med en kommanderende væremåte og uttrykksform fordi det oppleves provoserende og autonomikrenkende. Erfaringsmessig er derfor lavmælt og rolig stemmebruk å foretrekke fremfor en høyrøstet og krevende tone. Pasientens selvaktelse er sårbar, og derfor er det viktig å påse at pasienten ikke blir møtt med dominering og utsagn som oppfattes som forringelse av hans person. (Hummelvoll, 2004).
Pasienten kommer ofte til behandling i institusjon mot sin egen vilje. Dette reiser både faglige og etiske utfordringer. De faglige utfordringene dreier seg om å kunne møte pasienten og hans behov på en måte som lindrer hans lidelse, tar vare på hans personlige og sosiale integritet og som fremmer hans helse. Man søker å redusere varigheten og alvorlighetsgraden i episoden og føre ham tilbake til normal fungering så raskt som mulig. De etiske utfordringene handler om å utforme en praksis som reflekterer en etisk bevissthet hos hjelperne der prinsippene om autonomi veies mot genuin og ønsket paternalisme. (Hummelvoll, 2004)
Antipsykotika

Det er vanlig å dele antipsykotika inn i klassiske og atypiske. De nyere atypiske har en annen bivirkningsprofil enn de klassiske. Antipsykotika klassifiseres også som høydosepreparater, overgangspreparater og lavdosepreparater. Inndelingen baserer seg på dosen som må gis for å få terapeutisk effekt. Legemidlene i de tre gruppene er stort sett likeverdige mht. antipsykotisk virkning, men har ulik profil mht. spesifikk hemmende virkning, sedativ virkning og ekstrapyramidale bivirkninger.

Virkningsmekanisme og virkning

Den mest fremtredende kliniske virkningen av antipsykotiske midler er antipsykotisk virkning med dempende effekt på hallusinasjoner, vrangforestillinger og tenkningsforstyrrelser. I tillegg ses uspesifikk sedativ virkning og spesifikk hemmende virkning. Den uspesifikke sedative virkningen fører til generell tretthet som ofte avtar over tid. Den spesifikke hemmende effekten hemmer agitasjon, hyperaktivitet og aggresjon, uten å føre til søvnighet. Kronisk initiativ- og interesseløse schizofrene kan oppleve aktivitetsøkning og hemningsløsning. Ved agiterte og psykotiske depresjoner ses en viss antidepressiv virkning. 

Bivirkninger 

Siden antipsykotika virker ved å hemme dopaminreseptorer som har stor utbredelse i sentralnervesystemet, er det naturlig å finne en rekke doseavhengige sentralnervøse bivirkninger. Det kreves imidlertid store doser for å utvikle livstruende toksisitet. 

Mange utvikler ekstrapyramidale bivirkninger og tardive dyskinesier. Disse representerer forstyrrelser i nervebaner fra hjernestammen til ryggmargen og videre til tverrstripet muskulatur. De gir seg utslag i dårlig koordinering av både fin- og grovmotoriske bevegelser og i ukontrollerte bevegelser, særlig av mimisk muskulatur. Det kan ta flere måneder før ekstrapyramidale bivirkninger utvikles, og de kan forsterkes over år ved kronisk bruk av antipsykotika. 

Antipsykotiske legemidler gir hyppig parkinsonistiske plager, ved å utøve hemmende effekt på dopaminerge reseptorer i de samme områdene som ved Parkinsons sykdom. Klozapin og risperidon har minst uttalte parkinsonisktiske bivirkninger. Parkisonistiske bivirkninger kan respondere godt på antikolinerge legemidler….?

Nesten alle antipsykotiske legemidler demper aktiviteten i det parasympatiske nervesystemet. De har uttalte antikolinerge effekter som munntørrhet, obstipasjon og urinretensjon, ved at de blokkerer muskarinreseptorer.

Behandlingsstrategi

Valg av legemiddel avgjøres like mye ut fra potensiell bivirkningsprofil som fra effektprofil. Varigheten av behandlingen varierer med diagnose og alvorlighetsgrad. Pasienter med overveiende negative symptomer bør i første omgang forsøke lave doser av et lavdoseantipsykotikum. Hos slike pasienter bør behandlingen vare i minimum to år. 

Depotpreparater kan sikre konstant medisinering av pasienter som ikke er i stand til å samarbeide, eller som glemmer å ta medisinen. Videre er det et alternativ hos pasienter som ikke oppnår tilstrekkelig høy konsentrasjon etter peroral tilførsel. 

Blodprøver for måling av konsentrasjoner av antipsykotika kan være et verdifullt hjelpemiddel i noen situasjoner. Det kan være grunn til å utføre konsentrasjonsmålinger av legemidlet hvis det er mistanke om mangelfull effekt ved standard dosering eller hos pasienter med nedsatt leverfunksjon og eldre, gravide, ammende og barn. Det hender ofte at medisinene ikke er tatt som foreskrevet, eller at det er uventet mye bivirkninger i forhold til dose. Antipsykotika gir mulighet for interaksjoner med andre legemidler med effekt på sentralnervesystemet. 

Handelsnavn: Cisordinol. 

Generisk navn: Zuklopentixol.                    

Antipspykotisk virkning: i sterk grad.

Spesifikk hemmende virkning: i moderat grad.

Uspesifikk sedativ virkning: i moderat grad.

Ekstra pyramidale bivirkninger: i moderat grad. 
Ernæring 
Problemområde: M. E. Tar ikke til seg næring eller væske

R/T: Hennes bipolare lidelse

F/T: Underernæring

Vurdering

Den maniske person kan bli både obstipert og dehydrert. Disse problemene kan oppstå fordi han har en tendens til å undertrykke trangen til avføring, og fordi han ikke tar seg tid til å drikke og spise tilstrekkelig. På grunn av det høye energiforbruket er det viktig at pasienten får hjelp til ernæring ved at han blir tilbudt lett tilgjelig og kaloririk mat- som eventuelt kan spises i farten hvis pasienten er meget rastløs. 

Mål

Kortsiktige: At hun skal få i seg næring og væske

Langsiktige: At hun fortsetter å ta til seg næring og væske

Ressurser

Tiltak

Maten (inkludert frukt) bør være jevnlig tilgjengelig inne på pasientens rom i den mest aktive maniske perioden – på grunn av hans lette distraherbarhet. Vann og annet drikke bør tilbys hver time i og med at væsketapet øker med overaktiviteten.
Stimulusbegrensing 

Aktivitet og hvile

Problemområde: M. E. Holder et veldig høyt aktivitetsnivå, samt sover minimalt

R/T: Hennes bipolare lidelse

F/T: Stor påkjenning for kroppen, kan i verste fall føre til hjertesvikt.

Vurdering

Manien kan starte med en hypoman (mild mani) fase, med det er ikke alltid tilfelle. En fullt utviklet mani gjør et mektig inntrykk på omgivelsene på grunn av den voldsomme fysiske utro og aktivitet. Det abnorme i stemningsleiet blir påtrengende for andre. Generelt er stemningsleiet sterk oppstemt, flyktig og ekstremt labilt med eksplosive og aggressive utbrudd. Den mentale aktiviteten er rask, pasienter kan snakke på rim, vitsene kommer på rekke og rad, og tenkningen er usammenhengende. Derfor blir det vanskelig å føre en samtale med pasienten. Defastlåste forestillinger (vrangforestillinger) blir bisarre, og hallusinoser forekommer selv om disse vanligvis er av relativt kort varighet. Hallusinasjonene harmonerer gjerne med stemningen og tar form av stemmer som forteller pasienten om hans spesielle makt og storarthet. Vrangforestillingene inneholder gjerne forestillinger om storhet, eller de kan av og til være preget av opplevelse av forfølgelse og konspirasjon på grunn av at pasientens spesielle betydningsfullhet ikke blir forstått av andre. Pasienten kan være desorientert om både tid og sted. Klesdrakten er ofte slurvete, og den personlige hygiene og ernæring blir ikke ivaretatt. Pasienten sover lite, og tilstanden kan ende med kollaps. Tilstanden krever sykehusinnleggelse. 

Sterk motorisk uro. Pasienten greier ikke å sitte stille i to sekunder. Farer opp og ned, drikker vann, går ut, gestikulerer. Ved forsøk på å roe ned vedkommende kommer det ofte et aggresjonsutbrudd. Øynene kan bli lett utstående, og svetten perler på pannen på grunn av det høye aktivitetsnivået. (Cullberg, 1999)
På grunn av pasientens ekstreme travelhet har han liten tid til å ta vare på personlig hygiene og fysiske behov som søvn, ernæring, væsketilførsel og eliminasjon. Et minstemål av personlig hygiene trengs for å sikre og støtte selvaktelse og sosiale interaksjoner. Selvstendighet i klesvalg og personlig stell er å foretrekke, men ofte vil påminnelser og varierende grad av støtte være nødvendig.

Den overaktive pasient er for rastløs til å sove. I den grad han sover om natten, vil han våkne tidlig og føle seg full av energi og med trang til å sette i gang med ny virksomhet. Tankeaktiviteten fortsetter for fullt og så om natten, og tiden som tilbringes i sengen kan oppleves som bortkastet. Det er en fare for fysisk utmattelse hvis tilstrekkelig søvn ikke sikres. Pasienten vil selv ignorere utmattelsessignalene fra kroppen og kan fortsette å presse seg utover de sikre grensene. Overaktiviteten vil dessuten kunne forstyrre medpasienters søvn. (Hummelvoll, 2004)
Mål 

Kortsiktige: At hun får sove godt, og kroppen får hvile

Langsiktige: At hun opprettholder en tilfredsstillende døgnrytme

Ressurser 

Tiltak
Pasienten må oppmuntres til å sette seg ned for å hvile mellom alle sine fysiske aktiviteter – selv om det bare blir for en kort periode for å hindre utmattelse. Det er gunstig om sykepleieren setter seg rolig ned sammen med ham. Er pasientens aktivitetsnivå meget høyt over lengre tid, må hjerteaktivitet og blodtrykk kontrolleres for å observere eventuelle tegn til sirkulasjonsvikt. Medikamentell behandling vil vanligvis være nødvendig for å fremme hvile.

Pasientens rom bør være godt ventilert, og et svakt nattlys vil kunne redusere persepsjonsforstyrrelser. Pasienten bør unngå kaffe eller te like før han skal forsøke å sove. For enkelte kan monoton ”soft music” virke beroligende og fremme søvnen. Forskning har vist at særlig ved førstegangs mani kan medikamentelt indusert søvn forkorte varigheten av sykdomsperioden i betydelig grad. (Hummelvoll, 2004)

Skjerming er en metode som bl.a. tar utgangspunkt i akutt-psykotiske pasienters behandlingsbehov. Den innebærer at personalmedlem oppholder seg sammen med pasienten i et oversiktlig og begrenset miljø – og inneholder elementer av grensesetting, struktur og stimulusbegrensing (uten å være depriverende). Målet med denne metoden er å hjelpe pasienten til å fungere samlet og gjenvinne autonomi og kontroll over seg selv og sitt forhold til sine omgivelser. Nettopp dette målet er sentralt for maniske pasienter. Under den akutte fasen er det nødvendig å minske stimulusnivået på grunn av at pasienten er sensibel overaktiv og kaotisk. Følgelig må skjermingsgraden vurderes ( full/delvis skjerming eller tett oppfølging fra en i personalgruppen) og hvilke aktiviteter og fellesskapssituasjoner han er i stand til og tjent med å delta i. Dette kan innebære at pasienten holdes atskilt fra medpasienter visse tider av døgnet i skjermede omgivelser sammen med personalet. Skjerming vil da kunne fungere som en time-out for ham, i og med at den gjøre det mulig å redusere stimuli, gi mulighet for bedre situasjonsoversikt for pasienten og slik sett styrker hans egofunksjoner. Under skjerming fungerer primærkontakten – og andre som deltar i skjermingen (ikke mer enn 2-3 forskjellige personer per vakt) – som et hjelpe-ego. Det betyr at vedkommende i størst mulig grad søker å stabilisere pasientens fragmenterte ego og støtte opp om egofunksjonene. For en periode vil derfor hjelperen ha en viktig brobyggerfunksjon mellom pasientens indre kaotiske verden og den ytre virkelighet. Dette forutsetter at hjelperen makter å tolke pasientens behov og kompensere for pasientens uro og forvirring ved å opptre rolig og å ha tilstrekkelig situasjonsoversikt. Hjelperen må støtte opp om pasientens forsøk på å skape orden i alle inntrykk og indre impulser ved å hjelpe ham til å sortere tanker og opplevelser. 

Skjerming bør vurderes opphevet når pasienten oppfattes å være i stand til å oppnå god kontakt gjennom vanlig samtale, og når pasienten greier å utøve en slik grad av kontroll over egen atferd at han kan forholde seg til enkle avtaler. Skjerming bør trappes ned gradvis – og ideelt hvile på en fortløpende dialog mellom pasient, behandler og skjermingspersonale.

Å bidra til å opprettholde et terapeutisk miljø under skjermingen er en vesentlig oppgave. Dette innbærer blant annet at lydnivået holdes lavt på skjermingsenheten, fargene i rommet nøytrale og belysningen gjerne myk og indirekte. Rommet bør være oversiktlig og ha god plass mellom møblene. Sammenfattet kan man si at skjermingsenheten må ha en estetikk og funksjonalitet som balanserer sikkerhet med trivsel. Rolig, dempet musikk kan anvendes for å skape en avslappet atmosfære før pasienten skal hvile eller sove. Ellers bør radio og cd-spiller brukes etter en faglig vurdering av hvor mye ekstra stimuli pasienten tåler. 

Pasienten trenger noe å aktivisere seg med under skjermingen. Tegning og skriving kan være egnede aktiviteter som gir pasienten anledning til å utfolde det han er opptatt av, samtidig som det gir mulighet til å konsentrere oppmerksomheten. Erfaringsmessig ser man at mange pasienter liker å holde på med papir og blyant. Gjennom tegningene kan man lese noe av pasientens behov som han ellers ikke klarer å verbalisere. Tegningen kan gi holdepunkter for hva som er viktig for pasienten i hans aktuelle situasjon. Enkelte hevder at man ikke skal la pasienten male fordi det blir for utflytende for pasienten. Men kanskje maling kan være med på å støtte opp om pasientens evne til å konsentrere seg om en aktivitet. 
Antihistaminer 

Antihistaminer benyttes ved allergisk rhinitt, allergisk konjuktivitt og urticaria, hvor histamin er den viktigste mediatoren for den allergiske responsen. Det er liten effekt ved bronkial astma, siden histamin bare er en av mange mediatorer ved denne sykdommen. Antihistaminer benyttes også mot kvalme og bevegelsessyke og som sovemedisin.

Virkningsmekanisme og virkning

Den antiallergiske effekten fremkommer ved blokkering av histaminreseptorer. Den sederende effekten mot kvalme og bevegelsessyke er betinget i sentralnervøs påvirkning. 

Antihistaminer deles inn i første og andre generasjon. Første generasjons antihistaminer passerer lett over i blod-hjerne-barrieren. De har sederende effekt og har bedre kvalmedempende effekt enn andre generasjon. Første generasjon har mest uttalte sentralnervøse bivirkninger. På grunn av sedasjonen er de klassifisert som trafikkfarlige. 

Bivirkninger 

Sedasjon, øresus, slapphet, forvirring, dårlig koordinering og tremor forekommer i varierende grad blant de ulike antihistaminene. En viss antikolinerg effekt er betinget i blokkering av muskarinreseptorer på spyttkjertler og bidrar til munntørrhet. På grunn av mindre sederende effekt av andre generasjons antihistaminer bør de foretrekkes ved bruk mot allergiske lidelser. 

Interaksjoner 

Samtidig bruk av legemidler eller rusmidler med dempende effekter på sentralnervesystemet vil forsterke den sederende effekten av antihistaminer. 

Første generasjon (mot allergi)

Handelsnavn: Vallergan

Virkestoff: Alimemazin.

(Simonsen m.fl. 2004).

